section_heading: Život i djelo
paragraph_text: Rođen kao Gabriel Charles Dante Rossetti, bio je sin talijanskog pjesnika Gabriela Rossettija koji je kao politički emigrant došao u London iz Napulja. Njegova obitelj ga je nazvala Gabriel, ali je on često stavljao ime Dante (u čast Dantea Alighierija) na prvo mjesto. Bio je brat pjesnikinje Christine Rossetti, spisatelja Williama Michaela Rossettija i spisateljice Marije Francesce Rossetti.